stanford-oval/wikipedia huggingface dataset:
ฟอสเฟต
ฟอสเฟตในอาหาร

สารประกอบฟอสเฟตเป็นสารที่นิยมใช้ในอุตสาหกรรมอาหารหลายๆชนิดเช่น อุตสาหกรรมเนื้อสัตว์ อุตสาหกรรมการผลิตนม ผลิตภัณฑ์อาหารแช่แข็ง และผลิตภัณฑ์เบเกอรี่    โดยการผลิตสารประกอบฟอสเฟตนั้นสามารถผลิตได้จากกระดูกสัตว์ หินฟอสเฟต หรือปฏิกิริยาระหว่างไอออนของโลหะกับกรดฟอสฟอริก ซึ่งสารประกอบฟอสเฟตนั้นได้รับการรับรองในเป็นส่วนประกอบของอาหารที่ปลอดภัย(GRAS; Generally Recognized as Safe) จากประเทศสหรัฐอเมริกา โดยในประเทศไทยตามประการของกระทรวงสาธารณสุข (2547) นั้นได้มีการกำหนดปริมาณของสารประกอบฟอสเฟตสูงสุดที่สามารถใส่ในผลิตภัณฑ์เนื้อหมัก เช่น ไส้กรอก กุนเชียง แฮม และขาหมูรมควันไว้ที่ 3000 มิลลิกรัม ต่อผลิตภัณฑ์ 1กิโลกรัม โดยวัตถุประสงค์ของการใส่สารประกอบฟอสเฟตในผลิตภัณฑ์เนื้อสัตว์ เพื่อ
1. ทำสีของผลิตภัณฑ์เนื้อสัตว์ให้มีความคงตัว
2. เพิ่มความสามารถในการอุ้มน้ำของเนื้อสัตว์ เพื่อให้ผลิตภัณฑ์เนื้อสัตว์ที่ได้นั้นมี     รสสัมผัสที่นุ่มและมีความชุ่มฉ่ำมากขึ้น
3. ป้องกันการเกิดกลิ่นและรสชาติที่น่ารับประทาน โดยสารประกอบฟอสเฟตนั้นจะมีฤทธิ์ในการช่วยกันการหืนของอาหาร
4. ยับยั้งการเจริญของเชื้อจุลินทรีย์ในผลิตภัณฑ์เนื้อสัตว์
5. ลดปริมาณของโซเดียมคลอไรด์ที่ใช้ในกระบวนการแปรรูป
ฟอร์จูนทาวน์

| --- | --- |


ที่ตั้ง: 1,3,5,7 ถนนรัชดาภิเษก แขวงดินแดง เขตดินแดง กรุงเทพมหานคร 10400
เปิดให้บริการ: 13 พฤศจิกายน พ.ศ. 2534 (ฟอร์จูนอาร์เขต, เยาฮัน)   10 พฤศจิกายน พ.ศ. 2542 (ไอทีมอลล์ ฟอร์จูน, โลตัส) 26 พฤศจิกายน พ.ศ. 2555 (บูรณะส่วนศูนย์การค้าทั้งหมด)
ผู้บริหารงาน: กองทุนรวมสิทธิการเช่าอสังหาริมทรัพย์ ซี.พี.ทาวเวอร์ โกรท
จำนวนชั้น: 2 ชั้น (ห้างสรรพสินค้าโลตัส ชั้น 1-2) 7 ชั้น (พื้นที่จอดรถ ชั้น 4-10) 5 ชั้น (พลาซา ชั้น G-4)
ขนส่งมวลชน:  สถานีพระราม 9
เว็บไซต์: www.fortunetown.co.th
ฟอร์จูนทาวน์ (อังกฤษ: Fortune Town) เป็นศูนย์การค้า อาคารสำนักงาน และโรงแรมขนาดใหญ่ ตั้งอยู่หัวมุมถนนรัชดาภิเษก ติดถนนอโศก-ดินแดง และตรงข้ามกับเซ็นทรัล พระราม 9 เป็นทั้งศูนย์การค้า และศูนย์ไอทีแบบครบวงจรแห่งเดียวบนถนนรัชดาภิเษก ภายใต้การบริหารงานของเครือเจริญโภคภัณฑ์ โดยมีแนวคิด "ศูนย์กลางแห่งวิวัฒนาการเทคโนโลยีชั้นสูง" แห่งเดียวในกรุงเทพมหานคร
ประวัติ

ศูนย์การค้าฟอร์จูนทาวน์ แต่เดิมเป็นโครงการศูนย์การค้าขนาดใหญ่ริมถนนรัชดาภิเษก ประกอบไปด้วย 4 ส่วนสำคัญคือ ส่วนโรงแรมที่ก่อนหน้านี้ใช้ชื่อว่า โรงแรมฟอร์จูน ก่อนจะเปลี่ยนมาบริหารโดย แกรนด์เมอร์เคียว ในกลุ่ม Accor Hotel ส่วนอาคารสำนักงานที่รู้จักกันในชื่อ ซีพีทาวเวอร์ 2 ส่วนพลาซา เป็นพลาซาขนาดกลาง และส่วนห้างสรรพสินค้าที่บริหารงานโดย เยาฮัน แต่พอหลังจากเยาฮันถอนตัวออกไป ในช่วงวิกฤตต้มยำกุ้ง ปี พ.ศ. 2540 ที่ขณะนั้นเทคโนโลยีเริ่มเข้ามามีบทบาทในชีวิตประจำวันมากขึ้น ซีพีแลนด์จึงทำการปรับปรุงชั้น 2 - 4 ของศูนย์การค้าฟอร์จูนทาวน์ใหม่ และเปิดขึ้นในชื่อ "ไอทีมอลล์ ฟอร์จูนทาวน์" หลังจากนั้นโลตัสก็ได้เข้ามาเปิดทำการตามมา
ปัจจุบันศูนย์การค้าฟอร์จูนทาวน์ได้แบ่งพื้นที่ในการบริหารงานใหม่ทั้งหมด โดยแบ่งได้เป็นดังนี้
IT Mall (ร้อยละ 70) ศูนย์รวมร้านค้าไอที อุปกรณ์อิเล็กทรอนิกส์และเทคโนโลยี ครบวงจรและทันสมัยครบทุกการเชื่อมต่อ ร้านค้าจึงหลากหลายชั้น
Food Mall (ร้อยละ 12) ศูนย์รวมอาหารและเครื่องดื่มรสเลิศหลากสไตล์ พร้อมบรรยากาศที่มีเอกลักษณ์ ส่วนผสมระหว่าง Inter Brand กับเอกลักษณ์เฉพาะตัวของรสชาติและบริการ ลูกค้าจึงจะเห็น สินค้าที่โดดเด่นถึงรสชาติและบริการ
Lifestyle Mall (ร้อยละ 18) ศูนย์รวมร้านค้าตอบโจทย์ลีลาชีวิต อาทิ แฟชั่น สุขภาพ ความงาม สถาบันการศึกษา ความบันเทิง ฯลฯ
หลังจากนั้นไม่นานซีพีแลนด์ก็ได้เปิดตัวรูปแบบใหม่ของฟอร์จูนทาวน์ในความคิด IT Lifestyle Mall และก็ได้เริ่มทำการปรับปรุงศูนย์การค้าใหม่ทั้งหมดเรื่อยมา โดยเริ่มต้นจากบริเวณกล้องดิจิทัลและโทรศัพท์เคลื่อนที่ จากนั้นก็ได้ปรับปรุงในส่วนไอทีมอลล์ใหม่ทั้งหมด จนกระทั่งสุดท้ายก็ได้ปรับปรุงด้านหน้าศูนย์การค้าใหม่ทั้งศูนย์ รวมไปถึงส่วนโรงแรมด้วย ปัจจุบันปรับปรุงในส่วนศูนย์การค้าเสร็จเรียบร้อยแล้ว เหลือเพียงส่วนโรงแรมที่ยังไม่เสร็จเรียบร้อยดี
การจัดสรรพื้นที่

ฟอร์จูนทาวน์ ประกอบด้วยพื้นที่สำคัญดังนี้
โลตัส สาขาฟอร์จูนทาวน์
ศูนย์อาหาร โลตัส
ออฟฟิศเมท (สาขาที่ 2 ต่อจากเซ็นทรัล พระราม 9)
ซีพี ฟู้ดมาร์เก็ต
เซเว่น อีเลฟเว่น
ออลคาเฟ่ โดยเซเว่น
ไอทีซิตี้
อาคารสำนักงานซีพีทาวเวอร์ 2
โรงแรมอวานี รัชดา แบงค็อก (ชื่อเดิม: โรงแรมแกรนด์ เมอร์เคียว แบงค็อก ฟอร์จูน และโรงแรมแกรนด์ฟอร์จูน กรุงเทพ ตามลำดับ)
พื้นที่ในอดีต

เยาฮัน ถอนตัวออกไปภาวะวิกฤตเศรษฐกิจ พ.ศ. 2540
การคมนาคม

รถไฟฟ้ามหานคร สายเฉลิมรัชมงคล: สถานี MRT พระราม 9
รถประจำทาง
1.ถนนรัชดาภิเษก
36(2-40) : อู่พระราม 9-ท่าน้ำสี่พระยา
54(2-44) : อู่พระราม 9 > สุทธิสาร > โบสถ์แม่พระ (วนซ้าย)
514(1-54) : มีนบุรี-สวนลุมพินี
179(3-49) : ศาลาว่าการ กทม.2-พระราม 7
206(3-30) : เมกาบางนา-บางเขน
73(2-46) : สวนสยาม-สนามกีฬาแห่งชาติ
73(2-45) : ตลาดบึงกุ่ม-สะพานพุทธ
117(2-47) : ศูนย์วัฒนธรรมแห่งประเทศไทย-ท่าน้ำนนทบุรี
185(1-16) : รังสิต-อู่พระราม 9
136(3-47) : คลองเตย-หมอชิต 2
2-53 : อนุสาวรีย์ชัยสมรภูมิ(เกาะดินแดง) > รัชดาภิเษก (วนซ้าย)
137(3-48) : รัชดาภิเษก > รามคำแหง (วนขวา)
529E(4-29E) : แสมดำ-หมอชิต 2
1-56 : พระจอมเกล้าลาดกระบัง-หมอชิต 2
2.ถนนพระราม 9
54(2-44) : อู่พระราม 9 > สุทธิสาร > โบสถ์แม่พระ (วนซ้าย)
26 ด่วน(1-35E) : มีนบุรี-อนุสาวรีย์ชัยสมรภูมิ(เกาะดินแดง)
179(3-49) : ศาลาว่าการ กทม.2-พระราม 7
73(2-46) : สวนสยาม-สนามกีฬาแห่งชาติ
73(2-45) : ตลาดบึงกุ่ม-สะพานพุทธ
117(2-47) : ศูนย์วัฒนธรรมแห่งประเทศไทย-ท่าน้ำนนทบุรี
1-50(168) : เคหะร่มเกล้า-อนุสาวรีย์ชัยสมรภูมิ(เกาะดินแดง)
4-69 : อู่บรมราชชนนี-พระราม 9
2-53 : อนุสาวรีย์ชัยสมรภูมิ(เกาะดินแดง) > รัชดาภิเษก (วนซ้าย)
34E(1-2E) : รังสิต-หัวลำโพง
517 : พระจอมเกล้าลาดกระบัง-อนุสาวรีย์ชัยสมรภูมิ(เกาะดินแดง)
1-63 : ปัฐวิกรณ์-สวนหลวงพระราม 8
3-55 : พระราม 7-ท่าเรือคลองเตย
555(S6)(TSB) : สนามบินสุวรรณภูมิ-กรุงเทพอภิวัฒน์
537E(3-26E) : สถาบันการแพทย์จักรีนฤบดินทร์-โรงพยาบาลรามาธิบดี
3.ถนนอโศก-ดินแดง
514(1-54) : มีนบุรี-สวนลุมพินี
206(3-30) : เมกาบางนา-บางเขน
136(3-47) : คลองเตย-หมอชิต 2
3-55 : พระราม 7-ท่าเรือคลองเตย
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตสึโคชิโฮลดิ้ง มิตสึโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตสึโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
ฟังก์ชันหนึ่งต่อหนึ่ง

ฟังก์ชันหนึ่งต่อหนึ่งแต่ไม่ทั่วถึง (ไม่ใช่ฟังก์ชันหนึ่งต่อหนึ่งทั่วถึง)
ฟังก์ชันหนึ่งต่อหนึ่งและทั่วถึง (ฟังก์ชันหนึ่งต่อหนึ่งทั่วถึง)
ฟังก์ชันทั่วถึงแต่ไม่หนึ่งต่อหนึ่ง (ฟังก์ชันทั่วถึง)
ในคณิตศาสตร์ ฟังก์ชันหนึ่งต่อหนึ่ง (อังกฤษ: injective function, injection, one-to-one function) เป็นฟังก์ชันที่ไม่จับคู่สมาชิกที่ต่างกันจากโดเมนไปยังสมาชิกตัวเดียวกันในโคโดเมน
นิยาม

ให้  f เป็นฟังก์ชันที่โดเมนเป็นเซต A ฟังก์ชัน  fเป็นฟังก์ชันหนึ่งต่อหนึ่งก็ต่อเมื่อสำหรับทุก a และ  b ใน  A ถ้า  f(a)=f(b) แล้ว  a=b กล่าวคือ  f(a)=f(b) แปลว่า  a=b ในทางกลับกัน ถ้า  a\neq b แล้ว  f(a)\neq f(b)
เมื่อเขียนด้วยสัญลักษณ์
ซึ่งสมมูลกับประพจน์แย้งสลับที่
ฟังก์ร็อก

ระวังสับสนกับ พังก์ร็อก
| ฟังก์ร็อก |
| --- | --- |
แหล่งกำเนิดทางรูปแบบ: ฟังก์ ร็อก ไซเคเดเลีย
แหล่งกำเนิดทางวัฒนธรรม: ต้นทศวรรษ 1970 ในสหรัฐอเมริกา
เครื่องบรรเลงสามัญ: กีตาร์เบส - กีตาร์ไฟฟ้า - กลองชุด - คีย์บอร์ด -  เสียงร้อง  -  การแร็ป
แนวย่อย
Funkcore - Funk metal - Punk funk
ฟังก์ร็อก (อังกฤษ: funk rock) เป็นแนวเพลงชนิดหนึ่งที่รวมองค์ประกอบของเพลงฟังก์และร็อกเข้าด้วยกัน เพลงในช่วงแรก ๆ เกิดขึ้นราวปลายทศวรรษ 1960 ถึงช่วงกลางทศวรรษ 1970 มีศิลปินอย่าง จิมี เฮนดริกซ์ เอกซ์พีเรียนซ์ (2 อัลบั้มหลัง), เอริกเบอร์ดอนแอนด์วอร์ ,ฟังก์คาเดลิก, เบตตี เดวิส และมาเธอร์สไฟเนสต์
ฟอสจีน
ประวัติ

ฟอสจีนถูกค้นพบโดยจอห์น เดวี นักเคมีชาวบริติชในปี ค.ศ. 1812 หลังพบว่าสารผสมระหว่างคาร์บอนมอนอกไซด์และคลอรีนทำปฏิกิริยากับแสงแดด เดวีจึงตั้งชื่อ ฟอสจีน ตามคำภาษากรีกโบราณสองคำคือ φῶς (phôs, “แสง”) และ γενής (genḗs, “กำเนิด”) เพื่อสื่อถึงแสงแดดที่ก่อให้เกิดปฏิกิริยาของสารนี้ ฟอสจีนค่อย ๆ กลายเป็นสิ่งสำคัญในอุตสาหกรรมเคมีในคริสต์ศตวรรษที่ 19 โดยเฉพาะอย่างยิ่งในอุตสาหกรรมการผลิตสีย้อม
แหล่งข้อมูลอื่น

Davy's account of his discovery of phosgene
International Chemical Safety Card 0007
CDC - Phosgene - NIOSH Workplace Safety and Health Topic
NIOSH Pocket Guide to Chemical Hazards
U.S. CDC Emergency Preparedness & Response
U.S. EPA Acute Exposure Guideline Levels
Regime For Schedule 3 Chemicals And Facilities Related To Such Chemicals, OPCW website
CBWInfo website
Use of Phosgene in WWII and in modern-day warfare เก็บถาวร 2016-03-13 ที่ เวย์แบ็กแมชชีน
US Chemical Safety Board Video on accidental release at DuPont facility in West Virginia
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
ฟอร์บิดเดนคัลเลอส์

| "ฟอร์บิดเดนคัลเลอส์" |
| --- | --- |

เพลงโดยรีวอิชิ ซะกะโมะโตะ, เดวิด ซิลเวียน
จากอัลบั้ม'Soundtrack: Merry Christmas, Mr. Lawrence'
วางจำหน่าย: 1983
บันทึกเสียง: 1983
แนวเพลง: ป็อป, ร็อก, อีเลกโทรนิก
ความยาว: 4:13
ค่ายเพลง: Virgin Records
โปรดิวเซอร์: รีวอิชิ ซะกะโมะโตะ
"ฟอร์บิดเดนคัลเลอส์" (อังกฤษ: Forbidden Colours) เป็นเพลงที่ประพันธ์โดยนักดนตรีชาวญี่ปุ่น รีวอิชิ ซะกะโมะโตะ และเนื้อร้องโดยโดยนักดนตรี นักแต่งเพลงและนักร้องชาวอังกฤษ เดวิด ซิลเวียน เพลงนี้เป็นเพลงร้อง ธีมเพลงประกอบภาพยนตร์ของ นางิสะ โอชิมาเรื่อง Merry Christmas, Mr. Lawrence (ในบางที่ใช้ชื่อว่า Furyo) ออกครั้งแรกในอัลบั้มเพลงประกอบภาพยนตร์ ต่อมาเพลง "ฟอร์บิดเดนคัลเลอส์" ได้ถูกนำมาร้องใหม่ในเพลงดูเอ็ต ของค่ายเวอร์จิ้นในปี 1983 เป็นซิงเกิลที่ 2 ของซิลเวียนและซะกะโมะโตะ ตามหลังซิงเกิลที่ชื่อ "Bamboo Houses" ในปี 1982
ชื่อเพลงมาจากนิยายของนักเขียนชาวญี่ปุ่นที่ชื่อ มิชิมะ ยุกิโอะ ในปี 1953 ในชื่อเดียวกัน ถึงแม้ว่าไม่เกี่ยวกับภาพยนตร์โดยตรง แต่งานทั้ง 2 นี้ยังเกี่ยวกับรักร่วมเพศ
ในปี ค.ศ. 1984 มีการบันทึกเสียงใหม่และออกในหน้าบีของซิงเกิล "Red Guitar" ซิงเกิลแรกของอัลบั้มเดี่ยวชุดแรกของซิลเวียนชุด Brilliant Trees และต่อมายังเป็นเพลงแถมในอัลบั้มปี 1987 ของเขาที่ชื่อ Secrets of the Beehive ทั้งซะกะโมะโตะและซิลเวียนได้บันทึกเสียงเพลงนี้หลายครั้งหลายรูปแบบ รวมถึงในรูปแบบเพลงบรรเลง (ภายใต้ชื่อเพลงว่า "Merry Christmas, Mr. Lawrence") และเพลงร้อง เวอร์ชันเพลงบรรเลงที่มีเสียงร้องของซิลเวียนยังอยู่ในอัลบั้มเพลงของซะกะโมะโตะ ชุด Cinemage ในปี 1999
รูปแบบและรายชื่อเพลง

ดนตรีโดยรีวอิชิ ซะกะโมะโตะและเนื้อร้องเดวิด ซิลเวียน (หรือหากเป็นคนอื่นจะมีระบุเสริม)
UK 7" Virgin Records VS 601 & 7" pic disc VSY 601
"Forbidden Colours" – 4:42
"The Seed and the Sower" (เพลงบรรเลง) (ซะกะโมะโตะ) – 5:00
UK 12" Virgin Records VS 601-12
"Forbidden Colours" – 4:42
"The Seed and the Sower" (เพลงบรรเลง) (ซะกะโมะโตะ) – 5:00
"Last Regrets" (เพลงบรรเลง) (Sakamoto) – 2:40
UK 3" CD Virgin Records CDT 18 (ออกในปี 1988)
"Forbidden Colours" - 4.42
"Bamboo Houses" - 5.26
"Bamboo Music" - 5.38
ผู้มีส่วนร่วมทำเพลง

รีวอิชิ ซะกะโมะโตะ - คีย์บอร์ด โปรแกรม
เดวิด ซิลเวียน - ร้อง
ภาคผลิต

รีวอิชิ ซะกะโมะโตะ - โปรดิวเซอร์เพลง
บันทึกเสียงและผสมเสียงโดย - รีวอิชิ ซะกะโมะโตะ, ไซเกน โอโนะ, ชินิชิ ทานากะ
ผู้ช่วยบันทึกเสียง - มิชิโอะ นากาโกชิ
เดวิด ซิลเวียน - ออกแบบปก
Yuka Fujii - photography
การทำใหม่และใช้ในสื่อ

ในปี 1990 ใช้เป็นเพลงประกอบโฆษณาฟิล์มถ่ายรูปสียี่ห้อ ฟูจิ ที่มี ธงไชย แมคอินไตย์ แสดง
ในเดือนมีนาคม 2000 วงแทรนซ์จากเยอรมนีที่ชื่อ วอเทอร์เกต นำเพลงฮิตของพวกเขาติดอันดับ 3 ในสหราชอาณาจักร ชื่อเพลง "Heart of Asia" โดยใช้เมโลดี้หลักและดนตรีในเวอร์ชันบรรเลงของเพลงนี้
แม็กซิม มรวิกา ทำเพลงในรูปแบบเปียโนในอัลบั้มของเขาที่ชื่อ Variations Part I&II (2004)
เพลงนี้ประกอบในภาพยนตร์สิงคโปร์ที่ชื่อ - The Leap Years, ออกในเดือนธันวาคม ปี 2005.
อังกัน ใช้ส่วนหนึ่งของเพลงในเพลงของเธอที่ชื่อ  "Hymne à la vie / Seize the Moment / Sebelum Berhenti" จากอัลบั้มชุด Elevation
ในเดือนมีนาคม 2009 ศิลปินชาวญี่ปุ่น อุตะดะ ฮิกะรุ มีเพลงที่ชื่อ "Merry Christmas Mr. Lawrence" ซึ่งใช้เมโลดี้จากเพลงนี้
ในเดือนพฤศจิกายน 2009 ศิลปินคลาสสิกชาวอังกฤษที่ชื่อ ฟารีล สมิธ ออกเพลงที่ชื่อ "Somewhere Far Away" โดยใช้เมโลดี้จากเพลงนี้ แต่เปลี่ยนเนื้อเพลง
ฟอสฟอเรสเซนซ์

Phosphorescent, ผงฟอสฟอเรสเซนซ์ในแสงขาว รังสีอัลตราไวโอเลต และในความมืด
ฟอสฟอเรสเซนซ์ (อังกฤษ: Phosphorescence) คือการเปล่งแสงของวัตถุคล้ายกับฟลูออเรสเซนซ์ วัตถุฟอสฟอเรสเซนซ์จะไม่เปล่งแสงทันทีหลังจากดูดซับแสงเข้ามาแต่จะค่อยๆปล่อยแสงออกมา การปล่อยแสงที่ช้าลงนั้นเกิดจากกระบวนการณ์ต้องห้าม (Forbidden mechanism) ของการเปลี่ยนแปลงระดับพลังงานในกลศาสตร์ควอนตัม การเปลี่ยนแปลงเหล่านี่จะเกิดได้ช้ามากในวัสดุบางชนิด รังสีที่ถูกปล่อยออกมาจะมีความเข้มต่ำแต่จะปล่อยอย่างต่อเนื่องเป็นเวลาหลายชั่วโมงหลังจากถูกกระตุ้น
ตัวอย่างของวัตถุฟอสฟอเรสเซนซ์ในชีวิตประจำวันคือพวกของเล่น สติกเกอร์ สี และ เข็มนาฬิกา ที่เรืองแสงได้ในความมืด หลังจากดูดซับแสงอาทิตย์หรือแสงจากหลอดไฟ การเรืองแสงจะค่อยๆเลือนหายไปในไม่กี่นาทีหรือชั่วโมงในที่มืด
การศึกษาวัสดุฟอสฟอเรสเซนซ์นั้นนำไปสู้การค้นพบกัมมันตภาพรังสีใน ค.ศ. 1986
คำอธิบาย > ทั่วไป

โดยทั่วไปฟอสฟอเรสเซนซ์คือกระบวนการที่พลังงานทีถูกดูดซับโดยสสารนั้นถูกปล่อยออกมาอย่างช้าๆในรูปแบบของแสง ในบางกรณีก็จะทำให้เกิดการเรืองแสงในที่มืดได้โดยวัสดุนั่นจะสะสมพลังงานจากการรับแสงแล้วค่อยๆออกมาพลังงานออกมาในรูปแบบของแสงที่มองเห็นได้
คำอธิบาย > ในกลศาสตร์ควอนตัม

ในปรากฏการณ์เปล่งแสงส่วนใหญ่ สารเคมีจะดูดซับและปล่อยอนุภาคโฟตอนในช่วงเวลาสั้นๆในหลัก 10 นาโนวินาที ซึ่งกระบวนการดูดและคายแสงในเวลาอันรวดเร็วเช่นนี้จะเกิดได้ก็ต่อเมื่อพลังงานของโฟตอนนั้นพอดีกับระดับพลังงานทำให้สสารนั้นสามารถคายพลังงานมาสถานะพิ้นได้ ในกรณีพิเศษของสารฟอสฟอเรสเซนซ์อิเล็กตรอนที่ดูดพลังงานโฟตอนเข้ามาจะข้ามไปในสถานะอื่นที่มีสปินสูงขึ้น โดยมักจะเปลี่ยนจากสถานะดั้งเดิมที่เป็นแบบซิงเลตไปเป็นทริปเลต ผลที่ตามมาก็คืออิเล็กตรอนในสถานะกระต้นจะติดอยู่ในสถานะทริปเลตที่จะสามารถคายพลังงานได้ผ่านกระบวนการต้องห้าม (forbidden mechanism) เท่านั่นเพราะ กระบวนการนี้ตามหลักแล้วไม่สามารถเกิดขึ้นได้แต่ในกลศาสตร์ควอนตัมนั้นมันสามารถเกิดขึ้นได้แต่ใช้พลังงานสูงกว่าจึงเกิดขึ้นได้ช้ากว่ามาก สารฟอสฟอเรสเซนซ์ส่วนใหญ่จะคายพลังงานออกมาได้ค่อนข้างเร็วโดยอิเล็ดตรอนจะอยู่ในสถานะทริปเลตประมาณมิลลิวินาที แต่สารบางชนิดมีช่วงชีวิตของสถานะทริปเลตได้หลายนาทีหรือชั่วโมงทำให้สามารถใช้สารพวกนี้ในการกักเก็บพลังงานแสงในรูปของอิเล็กตรอนที่ถูกกระตุ้นซึ่งจะคายพลังงานออกมาช้าๆ
สารเหล่านี้นำมาทำเป็นวัสดุเรืองแสงได้ถ้าแสงถูกปล่อยออกมาในปริมาณมากพอ
คำอธิบาย > ในกลศาสตร์ควอนตัม > สมการ

โดยที่ S คือสถานะซิงเลต และ T คือสถานะทริปเลต ตัวห้อยบอกถึงสถานะพลังงาน (0 คือสถานะพิ้น และ 1 คือสถานะกระตุ้น) กระบวนการนี้อาจจะเกิดขึ้นได้ในระดับพลังงานที่สูงกว่าแต่เพื่อความเรียบง่ายจึงเขียนแค่สถานะของระดับพลังงานแรก
แผนผังพลังงานของการเกิดฟอสฟอเรซเซนซ์ โมเลกุล A ถูกกระตุ้นมาอยู่ในสถานะกระตุ้นซิงเลต (1A*) และข้ามมาที่สถานะทริปเลต (3A) แล้วจึงคายหลังงานโดยการปล่อยแสงออกมาลงมาที่สถานะพื้น (ground state) ในขณะที่การคายพลังงานแบบฟลูออเรซเซนซ์ โมเลกุลในสถานะกระตุ้นจะคายพลังงานลงมาสถานะพื้นโดยตรง
หลังจากอิเล็กตรอนดูดซับโฟตอนพลังงานสูงแล้ว มันอาจจะคายพลังงานโดยการสั่นและเปลี่ยนสถานะสปินของมัน ระบบจะสั่นและเปลี่ยนสถานะสปินไปเรือยๆจนสามารถปล่อยโฟตอนเพื่อคายพลังงานออกมาได้
ฟังก์ชันการรอดชีวิต

ฟังก์ชันการรอดชีวิต (อังกฤษ: survival function) หรือ ฟังก์ชันผู้รอดชีวิต (อังกฤษ: survivor function) หรือ ฟังก์ชันความวางใจ (อังกฤษ: reliability function นิยมใช้ในทางวิศวกรรมศาสตร์มากกว่า) เป็นฟังก์ชันที่ให้ค่าความน่าจะเป็นว่าผู้ป่วย, อุปกรณ์ หรือวัตถุที่สนใจจะรอดชีวิตได้นานเกินเวลาที่กำหนดไว้เท่าใด
นิยาม

หากกำหนดให้ T เป็นตัวแปรใด ๆ ที่ต่อเนื่องกับฟังก์ชันการแจกแจงสะสม F(t) ในช่วง [0,∞) ค่าของฟังก์ชันการรอดชีวิตคือ:
ดูเพิ่ม

สถานีย่อยคณิตศาสตร์
อัตราการล้มเหลว
ความถี่ของการเกิน
ตัวประมาณแคแพลน-ไมเออร์
ค่าเฉลี่ยถึงการล้ม
เวลาเรสซิเดนซ์
เส้นโค่งการรอดชีวิต
ฟอร์ด เอสเคป

| ฟอร์ด เอสเคป |
| --- | --- |

ภาพรวม
บริษัทผู้ผลิต: ฟอร์ดมอเตอร์
เริ่มผลิตเมื่อ: พ.ศ. 2544 - ปัจจุบัน
ตัวถังและช่วงล่าง
ประเภท: รถยนต์เอนกประสงค์สมรรถสูงขนาดเล็ก (Compact SUV)
รูปแบบตัวถัง: เอสยูวี 4 ประตู
รุ่นที่คล้ายกัน: โตโยต้า ราฟโฟร์ ฮอนด้า ซีอาร์-วี นิสสัน เอ็กซ์เทรล มาสด้า ทริบิวต์/CX-5/CX-7 มิตซูบิชิ เอาท์แลนเดอร์ เชฟโรเลต แคปติวา ฮุนได ทูซอน เกีย สปอร์ตเทจ แดวู วินสทรอม อีซูซุ วิฮิครอส วอลโว่ XC60 เปอโยต์ 4008
ระยะเหตุการณ์
รุ่นก่อนหน้า: ไม่มี
รุ่นต่อไป: ยังไม่มี
ฟอร์ด เอสเคป (อังกฤษ: Ford Escape) เป็นรถยนต์เอนกประสงค์สมรรถนะสูงขนาดเล็ก (Compact SUV) ของฟอร์ดมอเตอร์ เริ่มผลิตใน พ.ศ. 2543 และเริ่มจำหน่ายในปี พ.ศ. 2544 โดยใช้ชิ้นส่วนร่วมกับมาสด้า ทริบิวต์ (อังกฤษ: Mazda Tribute) และได้รับความนิยมมากในทุกประเทศที่เปิดตัว โดยในประเทศไทยเริ่มจำหน่ายเมื่อปี พ.ศ. 2546-ปัจจุบัน โดยปัจจุบัน ฟอร์ด เอสเคป มีวิวัฒนาการตามช่วงเวลาได้ 3 Generation (รุ่น) ดังนี้
รุ่นที่ 1 (พ.ศ. 2543-2550)

ฟอร์ด เอสเคป รุ่นที่ 1 เริ่มผลิตเมื่อปี พ.ศ. 2543-2550 แต่ในประเทศไทย เอสเคปรุ่นนี้เริ่มจำหน่ายเมื่อปี พ.ศ. 2546-ปัจจุบัน ซึ่งมีระบบขับเคลื่อน 2 รูปแบบ คือระบบขับเคลื่อน 2 ล้อ และ 4 ล้อ
มีตัวถัง 1 รูปแบบ คือเอสยูวี 4 ประตู มีระบบเกียร์ 2 รูปแบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีเครื่องยนต์ 3 ขนาด คือ 2.0 ,2.3 และ 3.0 ลิตร โดยในประเทศไทยในปัจจุบันจะมีจำหน่ายเฉพาะรุ่นเครื่องยนต์ 2.3 ลิตร และเกียร์อัตโนมัติเท่านั้น และมีการไมเนอร์เชนจ์ไปแล้วถึง 3 ครั้งด้วยกัน และรุ่นนี้ ในต่างประเทศ ได้มีการผลิตรุ่นไฮบริด เป็นรุ่นพิเศษ ซึ่งไม่มีขายในประเทศไทย
ในปี พ.ศ. 2550 ฟอร์ดมอเตอร์ ได้ส่งเอสเคปรุ่นที่ 2 สู่ตลาดโลก รุ่นที่ 1 จึงเลิกผลิตไป แต่ในประเทศไทยยังมีจำหน่ายอยู่จนถึงปี 2557
รุ่นที่ 2 (พ.ศ. 2550-2555)

ฟอร์ด เอสเคป รุ่นที่ 2 เริ่มผลิตเมื่อปี พ.ศ. 2550-2555 ซึ่งมีตัวถังแบบเดียวคือเอสยูวี 4 ประตู มีเกียร์ 3 แบบ คือเกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีเครื่องยนต์ 3 ขนาดคือ 2.3 ,2.5 และ 3.0 ลิตร โดยรุ่นนี้ยังมีการผลิตรุ่นไฮบริดเหมือนรุ่นก่อนหน้านี้ แต่รุ่นนี้ไม่มีการทำตลาดในประเทศไทยแต่อย่างใด
รุ่นที่ 3 (พ.ศ. 2555-2562)

ฟอร์ด เอสเคป รุ่นที่ 3 เริ่มผลิตเมื่อปี พ.ศ. 2555-2562 ซึ่งรุ่นนี้ได้เปลี่ยนจากการร่วมผลิตกับมาสด้า ทริบิวต์ ไปผลิตร่วมกับมาสด้า 3 และฟอร์ด โฟกัส โดยรุ่นนี้มีตัวถังแบบเดียวคือตัวถังเอสยูวี 4 ประตู มีเกียร์แบบเดียวคือเกียร์อัตโนมัติ 6 สปีด และมีเครื่องยนต์ 3 ขนาดคือ 1.6 ,2.0 และ 2.5 ลิตร โดยยังไม่มีการผลิตรุ่นไฮบริดแต่อย่างใด
นอกจากนี้ ในยุโรป ฟอร์ด เอสเคปจะมีชื่อในการทำตลาดว่า ฟอร์ด คูกา (อังกฤษ: Ford Kuga) แต่ในประเทศไทย ฟอร์ดยังไม่มีแผนนำเอสเคปรุ่นที่ 3 มาทำตลาดในประเทศไทย
รุ่นที่ 4 (พ.ศ. 2563-ปัจจุบัน)

ฟอร์ด เอสเคป รุ่นที่ 4 เริ่มผลิตเมื่อปี พ.ศ. 2563-ปัจจุบัน ซึ่งรุ่นนี้ได้แรงบันดาลใจมาจากสปอร์ตร่วมโชว์รูม ทั้งกระจังหน้าทรง 6 เหลี่ยมขนาดใหญ่จาก Ford Mustang และชายกันชนหน้าด้านล่างจาก Ford GT ด้านมิติตัวถังเตี้ยลง, กว้างขึ้น และยาวขึ้นกว่ารุ่นก่อนหน้า
Ford Escape เปิดตัวเป็นครั้งแรกในปี 2005 ล่าสุด มีทายาทคันล่าสุดมารับช่วงต่อแล้ว โดยผ่านการพัฒนามาให้ดีกว่าเดิมในทุกด้าน ทั้งหน้าตา, ความสะดวกสบาย, ประโยชน์ใช้สอย และการขับขี่ ส่วนขุมพลังมีให้เลือก 4 แบบ ทั้ง EcoBoost, Hybrid และ Plug-in Hybrid
แหล่งข้อมูลอื่น

Ford's Escape page
ฟอร์ด เอสเคป รุ่นที่ 1
ฟอร์ด เอสเคป รุ่นที่ 2
ฟอร์ด เอสเคป รุ่นที่ 3
ฟอร์ด เอสเคป รุ่นที่ 4
ฟันเฟือง

ฟันเฟือง
ฟันเฟือง,เฟือง(อังกฤษ: : Gear) หรือที่เราเรียกทับศัพท์ว่า “เกียร์ (Gear)” ตามภาษาต้นฉบับนั้นเป็นที่รู้จักและใช้ประโยชน์กันมานานแล้ว โดยเฉพาะยุคปัจจุบัน ในงานต่าง ๆ ที่เกี่ยวกับเครื่องจักรและกลไกคงจะหลีกหนีการใช้เฟืองไปไม่พ้น เราอาจจะรู้จักรูปร่างภายนอกของเฟืองกันเป็นอย่างดี แต่สำหรับรายละเอียดที่ลึกลงไปกว่านั้นแล้ว น้อยคนที่จะรู้จักอย่างถ่องแท้
เฟือง (Gear) เป็นเครื่องกลที่ทำงานโดยการหมุน เป็นที่รู้จักกันมานานแล้ว คาดว่าตั้งแต่ยุคที่มนุษย์เริ่มมีอารยธรรมและคิดประดิษฐ์เครื่องมือเครื่องใช้ขึ้นมา เฟืองก็เป็นชิ้นส่วนหนึ่งที่ถูกมนุษย์ทำขึ้นมา โดยเริ่มต้นที่เฟืองไม้ในยุคโบราณ แต่สำหรับเฟืองสมัยใหม่นั้นเพิ่งมีการปรับปรุงและเปลี่ยนแปลงลักษณะดังที่เราเห็นเมื่อไม่กี่ร้อยกว่าปีที่ผ่านมา เฟืองทำขึ้นมาเพื่อวัตถุประสงค์ในการ ใช้สำหรับการส่งกำลังในลักษณะของแรงบิด (Torque) โดยการหมุนของตัวเฟืองที่มีฟันอยู่ในแนวรัศมี โดยการส่งกำลังจะสามารถเกิดขึ้นได้ก็ต่อเมื่อมีฟันเฟืองตั้งแต่สองตัวขึ้นไป
ฟองน้ำ

บทความนี้เกี่ยวกับสัตว์ สำหรับความหมายอื่น ดูที่ ฟองน้ำ (แก้ความกำกวม)
| ฟองน้ำ ช่วงเวลาที่มีชีวิตอยู่: Ediacaran–recent  PreꞒ Ꞓ O S D C P T J K Pg N      |
| --- | --- |

ฟองน้ำชนิด Aplysina archeri

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Porifera Porifera Grant, 1836

ชนิดต้นแบบ
Amphimedon queenslandica 
ชั้น
 Calcarea  Hexactinellida  เดโมสปองเจีย  Homoscleromorpha  †Stromatoporoidea
ชื่อพ้อง
 Parazoa/Ahistozoa (sans Placozoa)
ฟองน้ำเป็นสัตว์ในไฟลัมพอริเฟอรา (อังกฤษ: Porifera; มีรากศัพท์มาจากภาษาละติน - porus หมายถึง รู และ ferre หมายถึง พยุงหรือค้ำเอาไว้) เป็นเคลดฐานของสัตว์ ในฐานะเป็นเคลดพี่น้องกับยูเมทาซัว ฟองน้ำเป็นสิ่งมีชีวิตหลายเซลล์ที่ร่างกายเต็มไปด้วยรูและช่องทางสำหรับให้น้ำไหลเวียนเข้าไป โดยประกอบด้วยเมโซฮิลที่คล้ายวุ้นขนาบด้วยชั้นเซลล์บาง ๆ สองชั้น สาขาของสัตววิทยาที่ศึกษาฟองน้ำเรียกว่า spongiology
ฟองน้ำมีเซลล์ต้นกำเนิดที่สามารถแปลงไปเป็นเซลล์ประเภทอื่นได้ และมักจะย้ายที่ไปมาระหว่างชั้นเซลล์หลักและเมโซฮิลในกระบวนการการแปลง ฟองน้ำไม่มีระบบประสาท ระบบย่อยอาหาร หรือระบบไหลเวียน แต่ฟองน้ำเหล่านี้ใช้น้ำที่ไหลเวียนเข้าออกนั้นเป็นแหล่งอาหารและออกซิเจน และใช้ขับถ่ายของเสีย ฟองน้ำเป็นสัตว์กลุ่มแรกที่แยกสายวิวัฒนาการออกจากบรรพบุรุษร่วมของสัตว์ทุกชนิด จึงทำให้ฟองน้ำเป็นกลุ่มพี่น้องกับสัตว์อื่น ๆ ทุกชนิด
โครงสร้าง > โครงสร้างภายใน

เป็นสัตว์ที่มีรูเล็ก ๆ ทั่วตัว มีช่องทางให้น้ำผ่านเข้าเรียกว่าออสเทีย (Ostium) ส่วนรูใหญ่ที่อยู่ด้านบนเป็นทางให้น้ำออกเรียกว่าออสคูลัม (Osculum)
ผนังลำตัวประกอบด้วยเนื้อยื่อสองชั้นคือเนื้อเยื่อชั้นนอกเป็นเซลล์รูปร่างแบนเรียงกันคล้ายแผ่นกระเบื้อง ประกอบด้วยเซลล์เป็นปลอก มีแส้เซลล์ช่วยโบกพัดให้น้ำเคลื่อนผ่านลำตัว และทำหน้าที่กินสิ่งมีชีวิตเล็ก ๆ ที่ปนมากับน้ำ เรียกเซลล์เหล่านี้ว่าเซลล์ปลอกคอ (Choanocyte)หรือ(Collar cell)
ระหว่างเนื้อเยื่อสองชั้น จะมีชั้นกลางที่มีลักษณะคล้ายวุ้นเรียกว่าชั้นมีโซฮิล (Mesohyl) ในชั้นนี้จะเซลล์ที่สามารถเคลื่อนที่และเปลี่ยนแปลงตัวเองให้เป็นเซลล์อื่นได้ เรียกว่าอะมีโบไซต์ (Amoebocyte) เช่นเปลี่ยนไปเป็นสเกลอโรบลาสต์ (Scleroblast) เพื่อทำหน้าที่ขนส่งอาหารและลำเลียงของเสียออกจากตัวมัน
โครงสร้าง > โครงสร้างภายนอก

โครงสร้างที่อยู่ในชั้น Mesohyl เรียกว่า "ขวาก" (spicule) เป็นตัวคงรูปร่างของฟองน้ำ สามารถแบ่งสารประกอบที่ใช้ในการคงรูปร่างได้เป็น 3 ชนิดคือ
ขวากหินปูน (Calacreous spicule) มีหินปูนเป็นองค์ประกอบ พบในฟองน้ำหินปูน
ขวากแก้ว (Siliceous spicule) มีซิลิกา (silica) เป็นองค์ประกอบ
สปอนจิน (Spongin) ไม่อยู่ในจำพวกของ "ขวาก" แต่เป็นเส้นใยที่มีองค์ประกอบเป็นสารสเกลอโรโปรตีน (Scleroprotein)
|   | ชนิดของเซลล์ | สปิคุล | เส้นใยสปองจิน  | โครงสร้างภายนอก | ระบบไหลเวียนน้ำ |
| --- | --- | --- | --- | --- | --- |
| แคลคาเรีย | นิวเคลียสอันเดียว, เยื่อหุ้มภายนอกชั้นเดียว | แคลไซต์ อาจเป็นแบบเดี่ยวหรือ large masses | ไม่มี | ปกติ สร้างจากแคลไซต์ถ้ามี | แบบ แอสโคนอยด์ ไซโคนอยด์ หรือลิวโคนอยด์ |
| ฟองน้ำแก้ว | ส่วนใหญ่เป็น syncytia ในทุกสปีชีส์ | ซิลิกา อาจเป็นแบบเดี่ยวหรือ   fused | ไม่มี | ไม่มี | ลิวโคนอยด์ |
| เดโมสปองเจีย | นิวเคลียสอันเดียว, เยื่อหุ้มภายนอกชั้นเดียว | ซิลิกา | ในหลายสปีชีส์ | ในบางสปีชีส์ สร้างจาก อะราโกไนต์  ถ้ามี  | ลิวโคนอยด์ |
การสืบพันธุ์ > แบบไม่อาศัยเพศ

สืบพันธุ์โดยการแตกหน่อด้วยการสร้างเจมมูล (gemmule) การสร้างเจมมูลจะเกิดในฟองน้ำที่อาศัยอยู่ในน้ำจืด เมื่อพบสภาวะแวดล้อมไม่เหมาะสมเช่นอุณหภูมิสูงหรือต่ำเกินไป หรือแห้งแล้งเกินไป 
กลุ่มเซลล์อาร์คีโอไซต์ ซึ่งเปลี่ยนแปลงมาจากเซลล์อะมีโบไซต์ ซึ่งหลังจากนั้นจะรวมตัวกันเป็นกลุ่มแล้วจึงสร้างหรือขวากมาห่อหุ้มไว้จนกลายเป็นเจมมูล ซึ่งทนต่อสภาพแวดล้อมที่ไม่เหมาะสมได้ดี ถึงแม้ฟองน้ำตัวแม่จะตายไป เจมมูลจะยังคงดำรงชีวิตอยู่ได้ เมื่อสภาพแวดล้อมเหมาะสมแล้ว เจมมูลจะรวมกลุ่มกันจนกลายเป็นฟองน้ำตัวใหม่ต่อไป
การสืบพันธุ์ > แบบอาศัยเพศ

ฟองน้ำจะสร้างอสุจิและไข่จากเซลล์อาร์คีโอไซต์ ซึ่งอยู่ในชั้น Mesohyl กระบวนการสืบพันธุ์แบบอาศัยเพศนั้นจะเกิดขึ้นในตัวของฟองน้ำ เมื่ออสุจิเพศผู้ผสมกับไข่เพศเมียได้จากไซโกต เจริญเติบโตจนเป็นตัวอ่อนที่ขนเซลล์รอบตัวแล้ว ตัวอ่อนจะเคลื่อนตัวออกจากตัวแม่ผ่านทางออสคูลัม เพื่อว่ายน้ำไปเกาะตามหินและสืบพันธุ์ฟองน้ำตัวใหม่ต่อ ๆ ไป